યોગી કૃષ્ણપ્રેમના પરમ મિત્ર અને પ્રશંસક એટલે બંગાળના સુપ્રસિદ્ધ ભક્ત ગાયક દિલીપકુમાર રોય (૧૮૯૭-૧૯૮૦) જેઓ પોતે શ્રી અરવિંદના શિષ્ય હતા. દિલીપકુમારે પોતાના આધ્યાત્મિક અનુભવોના નિચોડસમા લગભગ ૭૦ બંગાળી તેમજ ૧૨ અંગ્રેજી પુસ્તકો લખ્યા છે. દિલીપકુમાર રોય પોતાના જીવન વિશે લખતાં કહે છે, ‘મારા આધ્યાત્મિક જીવનને ઘાટ આપનાર બે મુખ્ય વિભૂતિઓ એટલે મારા ગુરુ શ્રી અરવિંદ અને પથપ્રદર્શક સમા આત્મીય મિત્ર યોગી કૃષ્ણપ્રેમ. વર્ષ ૧૯૬૫માં યોગી કૃષ્ણપ્રેમના દેહવિલય બાદ દિલીપકુમાર રોયે તેમને અંજલિ સ્વરૃપ લખેલ અંગ્રેજી પુસ્તક એટલે ‘યોગી કૃષ્ણપ્રેમ’ (૧૯૬૮). આ પુસ્તકની દ્વિતીય આવૃત્તિ ભારતીય વિદ્યાભવને વર્ષ ૧૯૭૫માં છાપેલી.